cyanic-selkie/wikianc huggingface dataset:
Մուրզիլկան արբանյակի վրա
Սյուժե
Անհատական ​​տիեզերանավով ծառայողական թռիչք կատարելիս Մուրզիլկան Երկիր մոլորակից տագնապի ազդանշան է ստանում։ Խմբագիրը նրան ցնցող լուր է հաղորդում այն մասին, որ Երկրի վրա լսվել է տղայի լացի ձայն։ Զարմացած Մուրզիլկան անմիջապես վերադառնում է Երկիր և վայրէջք է կատարում պիոների մոտ։ Պարզվում է, որ տղան չի կարողացել պատասխանել ուսուցչի` «Ինչու է առաջին արբանյակի համար կոթող կառուցվել» հարցին։
Մուրզիլկան հարցը բացատրում է իր ռոբոտ-ֆոտոխցիկի օգնությամբ՝ դասախոսություն կարդալով մարդկության` տիեզերք ընկելու երկարատև անհաջող փորձերի մասին և պատմում է տիեզերքի յուրացման պատմության մասին։ Պատմության մեջ ներկայացնելով տիեզերական տարածության համայնապատկերն ու մոլորակների շարժումը, Մուրզիլկան ցույց է տալիս խորհրդային առաջին արհեստական ​արբանյակների շարքի գործադրման նկարը՝ բացատրելով արբանյակի պատմական նշանակությունը մարդկության պայծառ ապագայի համար, որը գործարկվել է 1957 թվականին ԽՍՀՄ-ում։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1960 մուլտֆիլմեր Կատեգորիա:Մուլտֆիլմեր Մուրզիլկայի մասին
Բելոգրադչիկ (ամրոց)
Բելոգրադչիկ ամրոց (Белоградчишка крепост) կամ Կալետո (Калето, kale` ամրոց բառից), հին ամրոց, որ գտնվում է Բուլղարիայում` Բալկանյան լեռների հյուսիսային լանջին` Բելոգրադչիկ քաղաքից հյուսիս-արևմուտք։ Բելոգրադչիկի ժայռերի հետ պատմական ու մշակութային կարևոր արժեք է ներկայացնում ։ Բուլղարիայի այն ամրոցներից է, որ լավ են պահպանվել մինչև մեր օրերը։ Բուլղարիայի մշակույթի հուշարձան է։
Ամրոցային պատերի հաստությունը 2 մ է հիմքի մոտ, բարձրությունը` 12 մ։ Երեք առանձին ամրություններն իրար են միացված դարպասներով։ Ամրոցի ընդհանուր մակերեսը 10.210 մ² է։ Ավելի ուշ ամրոցը վերակառուցվել է` ստանալով Բուլղարիայի մշակույթի հուշարձանի կարգավիճակ։ Ներկայումս գտնվում է Պատմության թանգարանի ենթակայության տակ։
Պատմություն
Ամրոցը հիմնադրվել է դեռևս Հռոմեական կայսրության օրոք։ Շրջակա ժայռերը բնական լավ պաշտպանություն են հանդիսացել, այդ իսկ պատճառով ամրոցային պատեր են կառուցվել հիմնականում հյուսիս-արևմուտքում և հարավ-արևելքում։ Ամրոցն ավելի շատ ունեցել է դիտարկումների և ոչ պաշտպանական նշանակություն։ Ամրոցի բարձրությունը որոշ տեղերում հասել է 70 մ-ի։ 14-րդ դարում Իվան Սրացիմիր արքան ընդարձակել է ամրոցի տարածքը` մի քանի աշտարակներ կառուցելով լեռնազանգվածի դիմաց։ Նրա կառավարման օրոք Բելոգրադչիկ ամրոցը Բուլղարիայի կարևորագույն աշտարակն է եղել` իր չափերով զիջելով միայն ժամանակի մայրաքաղաք Վիդինի Բաբա Վիդա ամրոցին։
1396 թվականին թուրքերը գրավեցին ամրոցը` ոչ միայն վերափոխելով այն, այլև այնտեղ պահակազոր տեղակայելով ապստամբությունները ճնշելու նպատակով։ 19-րդ դարի սկզբին ամրոցը վերակառուցել են` նրան ավելացնելով թուրքական և եվրոպական ճարտարապետական տարրեր։ Վերակառուցման համար հրավիրվել են ֆրանսիացի և իտալացի ինժեներներ։ 1850 թվականին ամրոցը կարևոր դեր է խաղացել Բուլղարիայում հակաթուրքական ապստամբությունները ճնշելու գործում։ Վերջին անգամ ամրոցը պաշտպանական նկատառումներով օգտագործվել է 1885 թվականին` սերբա-բուլղարական պատերազմում։ Ներկայումս Բելոգրադչիկը թանգարան-ամրոց է։
Արտաքին հղումներ
Կատեգորիա:Ամրոցներ այբբենական կարգով Կատեգորիա:Բուլղարիայի թանգարաններ Կատեգորիա:Բուլղարիայի ամրոցներ
Ադի Շարոնի առևանգումը
Առևանգում
Ադի Շարոնը իր հոր՝ իսրայելցի գործարար Իոսիֆ Շարոնի հետ առևանգվել է 1999 թվականի օգոստոսի 23֊ին Մոսկվայում։ Հաջորդ օրը հորն ազատ են արձակել՝ որդու համար պահանջելով 8 միլիոն դոլար փրկագին։
Մոտ մեկ տարի նա անցկացրեց նկուղում, որտեղ նրա առողջությունը կտրուկ վատացավ։ Ադի Շարոնն ազատ է արձակվել 2000 թվականի հունիսի 1֊ին Պենզայում։ Այդ օրը ձերբակալվեցին 13 հանցագործներ։ Հանցագործության բացահայտման մեջ ներգրավվել է Ներքին գործերի նախարարության աշխատակից Անդրեյ Ալեշինը ։
Հանցագործները դատապարտվեցին երկարատև ազատազրկման։ Ռուսլան, Խիզիր և Շամխան Վիտաևները դատապարտվեցին տարբեր ժամկետներով (8-10 տարի)։ Գորյաչևը ազատազրկվեց 10 տարով, Սալյաևը՝ 9 ։
Ծանոթագրություններ
Կատեգորիա:Մահ
Ալե լե Բեն
Ալե լե Բեն (Alet-les-Bains), համայնք Ֆրանսիայի Օկսիտանիա մարզի Օդ գավառում ։
Բնակչությունը 2014 թվականի դրությամբ կազմում է 441 մարդ, բնակչության խտությունը` 18.73 մարդ/կմ²։ Բնակավայրը զբաղեցնում է 23.54 կմ² տարածք։
Աշխարհագրություն
Գտնվում է Փարիզ քաղաքից 660 կմ հարավ, Մոնպելիե քաղաքից` 150 կմ հարավ-արևմուտք, Կարկասոն քաղաքից` 26 կմ հարավ։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 254 աշխատունակ (15-64 տարեկան) բնակիչ, որոնցից ակտիվ էին 176-ը, իսկ ոչ ակտիվները` 78։ Ակտիվության ցուցանիշը կազմում է 69,3 %։ 176 աշխատունակ մարդկանցից աշխատել է 154 անձ (81 տղամարդ և 73 կին)։ Գործազուրկ են եղել 22 անձ (12 տղամարդ և 10 կին)։ 78 անաշխատունակներից 22-ը եղել են աշակերտներ կամ ուսանողներ, 36-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բրայան Ջոնսոն
Բրայան Ջոնսոն (Brian Johnson, ), անգլիացի երգիչ և երգահան։ 1980 թվականից եղել է ԷյՍիԴիՍի ռոք խմբի մենակատարը։
Բրայանը ծնվել է 1947 թվականին անգլիական Դանսթոն քաղաքում։ Նրա հայրը ավագ սերժանտ էր անգլիական բանակում, իսկ նրա մայրը՝ իտալուհի։ Փոքր տարիքում Բրայանը երգում էր տեղի եկեղեցու երգչախմբում, նա նույնիսկ հայտնվել էր հեռուստատեսային հայտնի հաղորդման մեջ։
Բրայանի առաջին խումբը եղել է Gobi Desert Canoe Club, ավելի ուշ երգել է Fresh խմբում, սակայն նրա գրած առաջին ալբոմը՝ I Can't Forget You Now-ն եղել է Geordie խմբի կազմում։ Բայց դա նրան հաջողություն չի բերել։ Դրան հաջորդող երկու տարիների ընթացում նա զբաղվում էր ավտոմեքենաների վերանորոգմամբ։ ԷյՍիԴիՍի խմբի նախկին մենակատարի՝ Բոն Սքոթի մահվանից հետո, երբ խումբը փնտրում էր նոր անդամի, Բրայանը հայտ է ուղարկում և հրավիրվում խումբ։
Ջոնսոնն առաջին անգամ ամուսնացել է 1968 թվականին Կարոլինայի հետ, նրանք ունեցել են երկու երեխա, սակայն ամուսնալուծվել։ 2009 թվականի սեպտեմբերին նրա մոտ հայտնաբերվել է Բարրեթի ախտանիշ, որի պատճառով չեղյալ են հայտարարվել համերգային մի քանի շրջագայություններ։ Բրիտանական "Կիրակնօրյա" թերթի 2011 թվականի հարուստ մարդկանց ցուցակի համաձայն՝ Բրայանի կարողությունը կազմում էր 50.000.000£:
Ծանոթագրություններ
Կատեգորիա:Անգլիացի երգիչ-երգահաններ Կատեգորիա:Հոկտեմբերի 5 ծնունդներ Կատեգորիա:1947 ծնունդներ Կատեգորիա:Անգլիացի երաժիշտներ
Իգոր Զյուլև
Իգոր Ալեքսանդրովիչ Զյուլև (Ігар Аляксандравіч Зюлеў, ), բելառուս ֆուտբոլիստ, «Իսլոչ» ակումբիպաշտպան։
Կարիերա
Զյուլևը ծնվել է Միխանովիչում, համարվում է մինսկյան «Օլիմպիա» սպորտային դպրոցի սան։ Պրոֆեսիոնալ կարիերան սկսել է 2002 թվականին, երբ տեղափոխվեց սլոնիմյան «Կոմմունալնիկ» ակումբ։ Այնտեղ նա անցկացրեց հինգ տարի և խփեց ավելի քան 25 գնդակ։ Այնուհետև կես տարի խաղացել է «Սմորգոն» ակումբի կազմում և ևս երկու տարի սոլիգորսկյան «Շախտյոր» ակումբում։ Այդ ակումբի կազմում դարձել է առաջնության բրոնզե մեդալակիր, ինչպես նաև կրկնակի անգամ Բելառուսի Գավաթի եզրափակչի մասնակցող։ 2009 թվականի ամռանից մինչև անցած մրցաշրջանի ավարտը պաշտպանել է «Նաֆտան» ակումբի գույները, որի կազմում խաղացել է ավելի քան 200 խաղ, այդ թվում նաև եվրոգավաթներում։ 2012 թվականին նորպոլցյան ակումբի հետ հաղթել է իր առաջին տիտղոսը։
2017 թվականի փետրվարի 13-ին պայմանագիր է կնքել «Իսլոչ» ֆուտբոլային ակումբի հետ ։
Ծանոթագրություններ
Կատեգորիա:Բելառուս ֆուտբոլիստներ Կատեգորիա:Ֆուտբոլի հարձակվողներ
Աղբերշահ
Աղբերշահ, հայկական արական անուն։ Առաջացել է հայերեն եղբայր և պարսկերեն šāh՝ «թագավոր» բառերից։ Գործածվել է 17-րդ դարում ։
Ծանոթագրություններ
Կատեգորիա:Հայկական արական անձնանուններ
Կոմպրոմիս (նովելաշար)
«Կոմպրոմիս»-ը Սերգեյ Դովլաթովի նովելների շարքն է։ Գրքում տեղ են գտել 12 կոմպրոմիսներ (նովելներ), որոնք ստեղծվել են 1973—1980-ական թվականներին, իսկ մեկ գրքում ընդգրկվել՝ 1981 թվականին։
«Կոմպրոմիս»-ի նովելների սյուժեները վերցված են Սերգեյ Դովլաթովի սեփական փորձից՝ էստոնական ռուսալեզու «Սովետական Էստոնիա» թերթին թղթակցելու 1972—1975 տարիներից։ Յուրաքանչյուր նովելի հաջորդում է լրագրային ներածական։ Ներածականում ցույց է տրվում նովելի հերոսի լրագրողական աշխատանքը, իսկ հենց նովելում՝ աշխատանքի ընթացքը։
Կոմպրոմիս առաջին
«Կոպիտ գաղափարական սխալ եք թույլ տվել», - ասում է «Սովետական Էստոնիա» թերթի խմբագիրը հերոսին. նրա հոդվածում երկրները շարադրված են այբբենական կարգով, սակայն դա որակվում է «ապադասակարգային մոտեցում» և նա պարտավորվում է փոխել կարգը. սոցիալիստական երկրները պիտի առաջնահերթ լինեն, բայց ոչ թե այբբենական կարգով, այլ թե որքանով են «քաղաքականությամբ հավատարիմ» «մեծ եղբորը»՝ ՍՍՀՄ-ին։
Կոմպրոմիս երկրորդ
Ուղարկվելով ձիարշավարան՝ ձիերի տոնի համար նյութ հավաքելու, պատմողը հրապուրուվում է խաղադրույքով և ձիավարժի օգնությամբ սկսում պարբերաբար հաղթել։
Կոմպրոմիս երրորդ
Խմբագրությունում հայտնվում է Աննան՝ ճամփորդուհի Դվինսկից։ Նա փող չունի, և հանուն աղջկան ֆինանսական օգնություն ցուցաբերելու Դովլաթովը հնարում է հարցազրույց «Տալինի հյուրերը» խորագրի ներքո։ Հերոսուհին ուսանողուհի էր, որը գոթական ճարտարապետության սիրահար էր և չէր բաժանվում Բլոկի հատորյակից։ Դրա համար Ալլային պիտի 20 ռուբլի վճարեին։
Կոմպրոմիս չորրորդ
Բանաստեղծությունը, տպագրված «Էստոնական այբբենարան» վերնագրով, դժգոհություն է առաջացնում Կենտրոնական կոմիտեի հրահանգչի մոտ։
Կոմպրոմիս հինգերորդ
Հեղինակը ստանում է հանձնարարություն՝ վարելու ռեպորտաժ Տալինի 400000-րդ բնակչի ծննդյան առթիվ։ Ըստ խմբագրի՝ ամենակարևոր դրույթները են երեխայի «սոցիալապես ապահովվածությունները» և «ճիշտ» ազգությունը։
Կոմպրոմիս վեցերորդ
Ռադիոլրագրող Լիդա Ագապովան պրոպագանդայի բաժնից հանձնարարություն է ստացել՝ գտնել հետաքրքիր մարդու։ Փնտրտուքները դժվարանում են, քանի որ բոլոր համապատասխան մարդիկ կենսագրության մեջ «մութ բծեր» են ունենում։
Կոմպրոմիս յոթերորդ
Թատերական ձևարարի մասին ճեպազրույցը, որը պատրաստել էր հեղինակը, արժանանում է գովասանքի։ Հաջորդ օրը խմբագիրը կանչում է վերջինի, տեղեկացնելով, որ ձևարարը, պարզվում է, Հայրենիքի դավաճան է։
Կոմպրոմիս ութերորդ
Հեղինակը և լուսանկարիչ Ժբանկովը ուղևորում են Պայդե, որպեսզի կթվորուհու անունից նամակ-հաշվետվություն պատրաստի ընկեր Բրեժնևի համար՝ պատմելով հասած «ռեկորդային արդյունքների» մասին։
Կոմպրոմիս իններորդ
Հեղինակին է դիմում քիմիայի ինստիտուտի ասպիրանտ՝ խնդրելով գտնել «անբարոյական ընկերոջ», որը կօգնի իրեն՝ լուծելու ընտանեկան խնդիրը։
Կոմպրոմիս տասներորդ
Նովելը ընթերցողին վերադարձնում է այն պահին, երբ հեղինակը, հեռացված լենինգրադյան թերթից, գնում է Տալին։ Այստեղ նրան ժամանակավորապես ապաստան են տալիս Գալինան և Էրիկ Բուշը։
Կոմպրոմիս տասնմեկերորդ
Դովլաթովին ուղարկում են հեռուստաստուդիայի տնօրենի հուղարկավորությանը։ Սգո արարողության ժամանակ պարզվում է, որ մորգի հերթապաքը շփոթել է դիակները։
Կոմպրոմիս տասներկուերորդ
Հեղինակը Ժբանկովի հետ ուղևորվում է Տարտու՝ այցելելու ֆաշիստական ճամբարի կալանավորներին։
Տպագրման պատմություն
Սերգեյ Դովլաթովի՝ Իգոր Եֆիմովին (1980 հոկտեմբեր) հասցեագրված նամակներից հետևում է, որ սկզբնական շրջանում պլանավորվում էր «Կոմպրոմիս»-ը կցել վեց պատմվածքների հետ։
Արդեն պատրաստ գիրքը լույս տեսած 1981 թվականի փետրվարին։ Ըստ Դովլաթովի ՝ թերություններն այդքան էլ քիչ չէին. պարբերություններից մեկը երկու անգամ կրկնվում էր, տեքստում գտնվել էին նույնանման անեկդոտներ։ Բոլոր թերությունների համար հեղինակը իր վրա վերցրեց պատասխանատվությունը։
Հատվածներ նովելաշարից
-Մենակ եմ։ Մարինայի հետ։ -Ուրիշ ի՞նչ էիր ուզում, - ասում եմ։
Աղբյուրներ
Կատեգորիա:Սերգեյ Դովլաթովի ստեղծագործություններ
Մագդալինա Ջանփոլադյան
Մագդալինա Գեորգիի Ջանփոլադյան, հայ գրականագետ։ Բանասիրական գիտությունների դոկտոր (2007), պրոֆեսոր (2009)։
Կենսագրություն
Մագդալինա Ջանփոլադյանը ծնվել է 1942 թվականի նոյեմբերի 24-ին, Երևանում։ 1964 թվականին ավարտել է Երևանի պետական համալսարանի ռուսաց լեզվի և գրականության բաժինը, 1967 թվականին՝ ասպիրանտուրան։ 1968 թվականին պաշտպանել է թեկնածուական թեզ՝ «Հովհաննես Թումանյանը և ժողովրդական էպոսը» թեմայով, 2007 թվականին դոկտորական թեզ՝ «Հայ միջնադարյան գրական հուշարձանները («Սասունցի Դավիթ», «Մատյան ողբերգության») ռուսերեն թարգմանություններում և քննադատության մեջ» թեմայով և ստացել բանասիրական գիտությունների դոկտորի գիտական աստիճան (2009 թվականից՝ պրոֆեսոր) ։
Աշխատանքային գործունեություն
1967 թվականից դասավանդում է ԵՊՀ-ում ։ Աշխատում է նաև Հայ-ռուսական (սլավոնական) համալսարանում` Լևոն Մկրտչյանի անվան գրական և մշակութային նախաձեռնությունների կենտրոնում` որպես գիտական ղեկավար։ Հեղինակել է հայ-ռուսական և ռուս-հայկական գրական կապերի, գեղարվեստական թարգմանությունների խնդիրներին նվիրված ավելի քան 80 հոդված, որոնք տպագրվել են հանրապետական և համամիութենական պարբերականներում, ժողովածուներում։ Ռուսերեն թարգմանել և կազմել է հայ գրողների ստեղծագործությունները։ 1984 թվականից անդամակցում է Հայաստանի գրողների միությանը, 2008 թվականից ՀՀ ԳԱԱ Մ. Աբեղյանի անվան գրականության ինստիտուտում գործող ԲՈՀ-ի գիտական աստիճաններ շնորհող «ռուս գրականություն» գծով մասնագիտական խորհրդի անդամ է, 2013 թվականից՝ «Լիտերատուրնայա Արմենիա» գրական հանդեսի խմբագրական կոլեգիայի, 2015 թվականից «Բանբեր Երևանի համալսարանի (ռուս բանասիրություն)» գիտական հանդեսի խմբագրական կոլեգիայի անդամ է։
Ծանոթագրություններ
Կատեգորիա:Հայ գրականագետներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ
Նիկո Միրալեգրո
Նիկո Քրիստիան Միրալեգրո (Nico Cristian Mirallegro, ), բրիտանացի դերասան։
Խաղացել է Բերի «Նյուտ» Նյուտոնի դերը «Հոլիոակս» սերիալում, որը եթեր է հեռարձակվել Channel 4 հեռուտաալիքի եթերում 2007 թվականի հոկտեմբերի 12-ից 2010 թվականը հունիսի 25-ը։ Նկարահանվել է նաև E4 հեռուստաալիքի եթերով հեռարձակվող My Mad Fat Diary սերիալում՝ Ֆին Նելսոնի դերում։
Կենսագրություն
Նիկո Միրալեգրոն ծնվել է 1991 թվականի հունվարի 26-ին Անգլիայի Մեծ Մանչեսթեր կոմսությունում։ Նրա հայրը Սիցիլիայից է, իսկ մայրն ազգությամբ՝ անգլո-իռլանդացի։ Ունի նաև քույր՝ Կլաուդիա Մարիսան, ով փոքր է նրանից մեկ տարով։ 2007 թվականին ընդունվել է Մանչեսթերի դպրոց՝ դերասանական վարպետություն սովորելու համար ։
Գադիշո Խորխոռունի
Գադիշո Խորխոռունի (գրաբար՝ Գադիշոյ, Գադէշոյ, ծննդյան և մահվան թվականներն անհայտ, 5-րդ դար), Հայոց Մաղխազ Մարզպանական Հայաստանում, մարզպան Վասակ Սյունու զինակիցը, ապա նրա կուսակիցների ղեկավարը, Խորխոռունիների նախարարական տոհմից։
Կենսագրություն
Գյուտ Ա Արահեզացի կաթողիկոսի և մարզպան Վահան Մամիկոնյանի ժամանակ գլխավորում էր Վասակի կուսակից նախարարներին։ Հաճախակի հանդիմանվելով Գյուտ Ա Արահեզացի կաթողիկոսից, «չարախոսում է» Պարսից Պերոզ արքայի մոտ նրա մասին և պատճառ դառնում նրա կաթողիկոսությունից զրկվելուն։ Վահանի ապստամբության ժամանակ գերի է բռնվում։
Աղբյուրներ
Կատեգորիա:Խորխոռունիներ Կատեգորիա:Հայոց մաղխազներ Կատեգորիա:Վարդանանց պատերազմ Կատեգորիա:Վահանանց պատերազմ Կատեգորիա:Վասակյանք
Հայաստանի ֆուտբոլի գավաթ 2015-16
«Հայաստանի ֆուտբոլի գավաթ 2015-16»-ը ֆուտբոլի Հայաստանի գավաթի 25-րդ խաղարկությունն է։ Այն մեկնարկել է 2015 թ. հոկտեմբերի 21-ին և կավարտվի 2016 թվականի մայիսի 4-ին։ 2016 թվականի գավաթի խաղարկությանը մասնակցում են բարձրագույն խմբի 8 թիմերը։ Վիճակահանության ժամանակ ՀՖՖ-ի մրցումների կազմակերպման բաժինը 2014/15 թվականների առաջնությունում նոյեմբերի 7-ի դրությամբ 1-4-րդ տեղերը գրաված թիմերին նախապես բաժանեց իրարից, որպեսզի նրանք միմյանց հետ չհանդիպեն 1/4 եզրափակիչում։
Objective-C
Objective-C, կազմված օբյեկտակողմնորոշված ծրագրավորման լեզու, որն օգտագործվում է Apple-ի կողմից։ Կառուցվել է ծրագրավորման C լեզվի և պարադիգմա Smalltalk-ի հիման վրա ։ Մասնավորապես, օբյեկտի մոդելը կառուցված է SmallTalk-ի ոճով, այսինքն, այն օբյեկտի ուղարկում է հաղորդագրություն։
Objective-C լեզուն ենթաբազմությունն է C լեզվի, այնպես, որ C կոդ կազմողը հասկանում է Objective-C։
Objective-C կոմպիլյատորը ընդգրկված է GCC-ի մեջ և հասանելի է մեծամասնությունը կազմող բոլոր ծրագրերում։ Լեզուն առաջին հերթին օգտագորխվում է Mac OS X (Cocoa)-ի և GNUstep-ի համար։
Պատմություն
1980-ականների սկզբին հայտնի էր կառուցվածքային ծրագրավորումը, որը թույլ էր տալիս ալգորիթմը բաժանել փոքր մասերի։ Կառուցվածքային ծրագրավորման մեջ դժվար խնդիրների աճը հանգեցրել է կոդի որակի նվազման և անհրաժեշտություն առաջացավ գրել ավելի ու ավելի շատ հատկանիշներ, որոնք հազվադեպ են օգտագորխվում այլ ծրագրերում։
Շատերն են տեսել օբյեկտակողմնորոշված ծրագրավորման բարդ խնդիրների լուծման պոտենցիալը։ Մի կողմից Smalltalk-ը օգտագործում է բոլոր գրեթե քինչ թե շատ բարդ համակարգերը։ Objecyive-C ծրագրավորման լեզուն ստեղծվել է Բրեդ Քոքսոնի կողմից 1980-ական թվականներին իր Stepstone ընկերությունում։ Նա փորձել է լուծել կրկնակի կոդի օգտագործման խնդիրը։ Բրեդ Քոքսի նպատակը ստեղծելու լեզուն այն էր, որ նա ցանակնում էր ստեղծել հնարավորություն կառուցելու ծրագրերի նախնական կառուցվածքը, ճիշտ այնպես, ինչպես մի բարդ էլեկտրոնային սարք,որը կարող է հավաքել մի շարք պատրաստի ինտեգրացված սխեմաներ։ Այս լեզուն պետք էր լինել պարզ, որպեսզի իր վրա կենտրոնացներ օգտագործողների մեծամասնությանը։ Ներկայումս Objective-C ծրագրավորման լեզուն համոգործակցում է Clang և GCC կոմպիլյատորների հետ։
Լեզվի շարահյուսություն
Objective-C ծրագրավորման լեզվում օբյեկտների նշանակումների համար օգտագործվում է հատուկ տիպի ID։ ID փոփախականի տեսակը, իրականում, կամայական օբյեկտի ցուցիչ է։ Զրոյական նշանակումների համար օգտագործվում է nil(=NULL) հաստատունը։ Այս ID-ն կարող է օգատգործվել սովորական նույնականացման նշումով դասի փոխարեն։ Մասնավորապես, վերջինս թույլ է տալիս օգտագործողին իրականացնել որոշ փորձնական հնարավորություններ։
Հաղորդագրությունների ուղարկման համար օգտագործվում է հաջրոդ շարահյուսությունը՝ Հաղորդագրության մեջ կարող են օգտագործվել նաև պարամետրեր՝
Objective-C ծրագրավորման լեզուն պիտակներ է մատակարում յուրաքանչյուր արգումնետին, որը մեծապես բարելավում է կարդալու հնարավորությունը և սխալ պարամետրի հաղորդման հավանականությունը։ Հենց այս ձևից են օգտվում շատ կազմողներ՝
Այսպես նաև ապահովում է կամայական թվով արգումնտի փոխանցում հաղորդագրության մեջ՝
Որևէ հաղորդագրության արդյունքը կարող է օգտագործվել այլ հաղորդագրության մեջ՝
Հատկություններ
Օրինակ Company դասը կապ ունի փոփոխական անունի հետ՝
Նոր դասերի ստեղծում
Objective-C ծրագրավորման լեզվի բոլոր բանալի բառերը սկսվում են @ սիմվոլով։ Կառուցվածքի նոր դասի նկարագրությունը հետևյալն է՝
Ծանոթագրություններ
Կատեգորիա:Ծրագրավորման լեզուներ Կատեգորիա:Օբյեկտ կողմնորոշված ծրագրավորման լեզուներ
Չերեմոշնայա
Չերեմոշնայա (Черемошная), գետ Կամչատկա թերակղզի, Ռուսաստանում։ Գետի երկարությունը մոտ 21 կմ։ Թափվում է Կամչատկա գետի աջ ափին՝ 376 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Մալդիվերեն
Մալդիվերեն կամ Դիվեհի, Մալդիվների պաշտոնական լեզուն է։ Այս լեզվով խոսում են մալդիվները և Մինիկոյ ատոլի բնակիչները։ Լեզվով խոսում են մոտ 380.000 մարդ։ Մտնում է հնդեվրոպական ընտանիքի հնդկական լեզուների մեջ։
Ծանոթագրություններ
Կատեգորիա:Մալդիվների լեզուներ
Սան Ժոզե դու Ժակուիպի
Սան Ժոզե դու Ժակուիպի (São José do Jacuípe), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Ժակոբինա գավառի կազմի մեջ։ Բնակչությունը կազմում է 10 477 մարդ՝ 2007 թվականի տվյալներով։ Գրավում է 369,229 կմ2 տարածք։ Բնակչության խտությունը՝ 28,3 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Բիշելե
Բիշելե (Bisceglie (Vəscègghiə) տեղական բարբառով), քաղաք և կոմունա Ապուլիա մարզի Բարլետա-Անդրիա-Տրանի գավառում, Իտալիայում, Ադրիատիկ ծովի ափին։ Քաղաքի բնակչությունը կազմում է 54 374 մարդ։
Պատմություն
Բիշելեի տարածքը բնակեցված է եղել վաղ ժամանակներից, որն ապացուցվում է բազմաթիվ դոլմենների առկայությամբ, որոնցից ամենահայտնին է Կյանկան (Chianca)։ Քաղաքը հիմնադրվել է ХI դարում նորմանների կողմից, իսկ 1042 թվականին Ռոբերտ Գվիսկարը փոխանցել է այն Պյետրոյին՝ Տրանիի կոմսին։ Քաղաքը ծաղկում է ապրել Անժույական տոհմի կառավարման ժամանակ, երբ ուներ մեծ առևտրական նավատորմ և վարում էր մեծածավալ առևտուր ստորին Ադրիատիկի և խոշոր հավահանգիստներ Դալմաթիայի և Տրիեստի հետ։
1512 թվականին քաղաքը վերադարձվել է իսպանական կառավարությանը, որի ժամանակ կառուցվել է պատնեշների նոր համակարգ։ Մեծ անցյալի ապացույցն են Սանտա Մարգերիտա եկեղեցին՝ կառուցված XII դարում ռոմանական ոճով, նորմանական ամրոցը, Սուրբ Ադոնիայի աբբայությունը՝ կառուցված XI դարում, և վերջերս վերականգված մայր տաճարը՝ հիմնված 1295 թվականին։
Ժողովրդագրություն
Բնակչության աճը
Պրեսեկ
Պրեսեկ (Presseck), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 1833 մարդ է (2014 թվականի դեկտեմբերի 31-ի տվյալներով)։ Զբաղեցնում է 54,96 կմ² տարածք։ Պաշտոնական կոդը՝ 09 4 77 148։ Հեռախոսային կոդ՝ +49 9222։
Լուիզա Տետրացինի
Լուիզա Տետրացինի, միջազգային համբավ ունեցող իտալացի կոլորատուրային սոպրանո։ Ունեցել է կարկաչող ձայն, որն աչքի էր ընկնում արտասովոր փայլուն տեմբրով, դիապազոնով ու թեթևությամբ ։ Վայելել է բավականին հաջողված օպերային և համերգային կարիերա Եվրոպայում և Ամերիկայում 1890-ական թվականներից մինչև 1920-ական թվականները։ Ձայնը պահպանվել է 1904-1920 թվականներին արված ձայնագրություններում։ 1921 թվականին գրել է «My Life of Song» հուշագրությունը, իսկ 1923 թվականին՝ «How to Sing» տրակտատը։ Երգելը թողնելուց հետո մինչև կյանքի վերջը վոկալի դասեր է տվել Միլանի և Հռոմի իր տներում։
Վաղ կյանք
Ծնվել է 1871 թվականի հունիսի 29-ին Իտալիայի Ֆլորենցիա քաղաքում։ Հայրը ռազմական դերձակ էր, ուներ երկու քույր և երկու եղբայր։ Ենթադրաբար երգել սկսել է երեք տարեկանից ։ Լուիզան ինքը նշել է մանուկ ժամանակ երգելու մասին և հաճույքով վերհիշել, որ իր հայրիկն առաջինն էր, ով իրեն երբևէ համեմատել է հանրահայտ բել կանտո սոպրանո Ադելինա Պատտիի հետ ։ Երգել սովորել է ավագ քրոջ՝ Էվա Տետրացինիի հետ (1862–1938)(it), որը նույնպես պրիմա դոննա սոպրանո էր և իր համար միջազգայնորեն հայտնի անուն էր ստեղծել ։ Հայտնի է, որ տնային գործերը կատարելիս Լուիզան սովորում էր օպերային ամբողջական գործողություններ և երգում յուրաքանչյուր դեր ։ Տաս-տասներեք տարեկանում սկսել է սովորել Insituto Musicale երաժշտական ինստիտուտում պրոֆեսոր Չեչերինիի մոտ ։ 1889 թվականի հոկտեմբերի 4-ին ամուսնացել է Ջուզեպպե Սանտինո Ալբերտո Սկալաբերնիի հետ ։
Կարիերա
Ճակատագրի բերումով փոխարինել է մի վատառողջ պրիմա դոննայի և իր օպերային դեբյուտը կատարել Ֆլորենցիայում 1890 թվականի հոկտեմբերի 21-ին՝ տասնինը տարեկանում, Ջակոմո Մեյերբերի «Աֆրիկուհին» օպերայից Ինեսի դերակատարմամբ ։ Իր դեբյուտի մասին հետագայում գրել է․ «Թատրոնից մինչև իմ տուն այդ ուշ ժամին մայթերին մեծ թվով մարդիկ էին կանգնած ու բոլորը գոռալով շնորհավորում էին ինձ» ։ Հաջորդիվ Հռոմում Իտալիայի թագավորի ու թագուհու համար կատարել է Ինեսի դերը 1890 թվականի դեկտեմբերի 26-ին, որից հետո թագուհին հրավիրել է նրան երգելու Լիբեստոդի դերերգը «Տրիստան և Իզոլդա» օպերայից, որը թագուհու սիրելի օպերան էր ։ Կարիերայի առաջին հատվածը հիմնականում անցել է Իտալիայի գավառական թատրոններում ու Հարավային Ամերիկայում։ Պյետրո Ցեզարեի հետ, որը դարձել է նրա սիրեկանը 14 տարվա ընթացքում, ճանապարհորդել է դեպի Բուենոս Այրես, որտեղ նրան երգելու համար ամսական առաջարկել են 280 ֆունտ ։ Երբ գտնվում էր Բուենոս Այրեսում, ամուսինը գնացել է նրա հետևից՝ փորձելով համոզել հետ վերադառնալ Ֆլորենցիա, սակայն կինը չի համաձայնել։ Հոկտեմբերին առանց կնոջ վերադարձել է, իսկ մի քանի օր անց վերջինս «Crispino e la comare» օպերայից Աննետայի դերով դեբյուտով է հանդես եկել։ Ալբերտոն մահացել է 1905 թվականի հունիսի 4-ին․ նրանք առանձին էին ապրում ։
Առաջին անգամ «Լյուչիա դի Լամերմուր» օպերայում երգել է 1892 թվականի նոյեմբերի 21-ին։ Դա նրա և Արգենտինայի նախագահ դր․ Լուիս Սաենզ Պենայի սիրելի օպերան էր․ վերջինս երգչուհու մոլի երկրպագուն էր ։ Բուենոս Այրեսում չորրորդ համերգաշրջանից առաջ արդեն վաստակում էր ամսական 5,500 ֆունտ ։ Արգենտինայում երգելուն զուգընթաց շրջագայել է Հարավային Ամերիկայով։ Շարունակել է այնտեղ երգել մինչև 1895 թվականը ։
1896 թվականին վերադարձել է Եվրոպայում երգելու։ Նույն թվականի դեկտեմբերի 31-ին Բատիստինիի հետ դեբյուտով հանդես է եկել Սանկտ Պետերբուրգում։ 1897 թվականին այնտեղ առաջին համերգաշրջանն ավարտելուց հետո տարին ավարտել է Մադրիդում, Միլանում, Թուրինում և Օդեսայում երգելով։ 1898 թվականին երգել է Օդեսայում ու Բոլոնյայում, որից հետո վերադարձել հարավ-ամերիկյան տարբեր երկրներ կատարումներով հանդես գալու։ 1899 թվականի ձմեռային համերգաշրջանը նրան նորից վերադարձրել է Սանկտ Պետերբուրգ, որտեղ առաջին անգամ հանդես է եկել հանրահայտ տենոր Էնրիկո Կարուզոյի հետ 1899 թվականի փետրվարի 22-ին․ վերջինս կատարում էր Էդգարդոյի դերը «Լյուչիա դի Լամերմուր» օպերայում ։ Տետրացինիի կարիերայում 1890-ականները աչքի են ընկել գլխավորապես լիրիկա-կոլորատուրային դերերով, ինչպիսիք են՝ Վիոլետտան, Ֆիլինը, Օսկարը, Գիլդան և Լյուչիան։
1899-1903 թվականների ընթացքում հանդես է եկել Իտալիայում, Գերմանիայում, Լեհաստանում և Ռուսաստանում։ 1903 թվականի հոկտեմբերի 23-ին որպես Լյուչիա դեբյուտով հանդես է եկել Մեքսիկայում ։ 1904 թվականի դեկտեմբերի 8-ի Լյուչիայի նրա կատարումը ճակատագրական է եղել․ հանդիսատեսների թվում էր Սան Ֆրանցիսկո քաղաքի Թիվոլի օպերային թատրոնի իմպրեսարիո Ուիլյամ Լիհին։ Վերջինս երգչուհուն հրավիրել է Սան Ֆրանցիսկո, որտեղ նրա դեբյուտը տեղի է ունեցել 1905 թվականի հունվարի 11-ին «Ռիգոլետտո» օպերայից Գիլդայի դերակատարմամբ ։
Նելլի Մելբայի բացակայությամբ պայմանավորված՝ Լոնդոնի Կովենտ գարդեն արքունական թատրոնը աշխատանքի է հրավիրել Տետրացինիին, որը թեև հայտնի էր Հարավային Ամերիկայում ու Եվրոպայի մեծ մասում, միանգամայն անծանոթ էր անգլիացի ունկնդրին ։ Կովենտ գարդենում դեբյուտը տեղի է ունեցել 1907 թվականի նոյեմբերի 2-ին «Տրավիատա» օպերայից Վիոլետտայի դերակատարմամբ, որը քննադատների կողմից ողջունվել է ու «սենսացիա առաջացրել» ․ քսան անգամ նրան հետ են կանչել բեմ ։ «Դեյլի նյուզ» լրագրում Է․ Ա․ Բաուգհեմը գրել է․ «Չափազանցրած չեմ լինի, եթե ասեմ, որ մադամ Տետրացինիին է պատկանում դարի ձայնը և նա տարբերվում է մեր ճանաչած նույնիսկ ամենամեծ իտալացի երգիչներից» ։ Այլ հոդվածներում նրան նույնիսկ համեմատել են հանրահայտ Ադելինա Պատտիի հետ, որն ավելի ավագ սերնդի սոպրանո էր և որին Տետրացինին աստվածացնում էր։ Նա նշել է, որ Պատտին դիտել է իր կատարումը, իրեն ճաշի հրավիրել ու նրանք դարձել են լավ ընկերներ և նամակագրություն ունեցել մինչև Պատտիի մահը։ Պատտին հարկ էր համարում ներկա լինել ու բարձր ծափահարել երիտասարդ սոպրանոյի համերգներին։ Տետրացինին հատկապես առանձնացրել է իր կատարումներից մեկի մասին Պատտիի նամակը, որը նա համարում էր իր ամենամեծ գանձը․ «Հանդիսատեսի գովասանքը շատ հաճելի է, բայց Պատիի գովասանքը շատ ավելին է, քան հանդիսատեսի անցողիկ մեծարանքը» ։
Այդ պահից սկսած՝ Տետրացինին միջազգային օպերային աստղ էր, որն ամենաբարձրն էր վարձատրվում և նրա համերգների տոմսերն ամբողջությամբ վաճառվում էին, որտեղ էլ որ ելույթ ունենար։ 1908 թվականին հանդես է եկել Նյու Յորքում, բայց ոչ թե Մետրոպոլիտեն օպերայում, այլ Օսկար Համմերշտեյնի Մանհեթն օպերային թատրոնում որպես Վիոլետտա և ունեցել մեծ հաջողություն ։ Հավատարիմ է մնացել Համմերշտեյնին ու Մետրոպոլիտեն օպերայում երգել միայն մեկ համերգաշրջան՝ 1911-1912 թվականներին, տալով ընդամենը 8 ներկայացում, որտեղ հանդես է եկել Լյուչիայի, Վիոլետայի ու Գիլդայի դերերգերով։ 1911-1914 թվականներին երգել է նաև Բոստոնի և Չիկագոյի օպերաներում ։
Նյու Յորքում ունեցած որոշ իրավական դժվարությունների պատճառով (որոնցով նրան արգելվում էր համերգներով հանդես գալ) մամուլի ասուլիս է հրավիրել ու հայտարարել․ «Ես կերգեմ Սան Ֆրանցիսկոյում, նույնիսկ եթե ստիպված լինեմ երգել փողոցներում, քանի որ գիտեմ՝ Սան Ֆրանցիսկոյի փողոցները ձրի են»։ Շահել է դատական գործը, և նրա գործակալը հայտարարել է, որ երգչուհին հանդես է գալու Սան Ֆրանցիսկոյի փողոցներում։ 1910 թվականի ճրագալույցին, Մարքեթ և Քեարնի փողոցների անկյունում, Լոտտայի ցայտաղբյուրի մոտ, Տետրացինին բեմհարթակ է բարձրացել շլացնող սպիտակ զգեստով և շրջապատված երկու-երեք հարյուր հազար քաղաքացիներով՝ երգել իր սիրած քաղաքի համար ։
Տետրացինին տիրապետում էր արտասովոր ձայնային տեխնիկայի, որը նրան թույլ էր տալիս հեշտությամբ հաղթահարել ցանկացած մարտահրավեր։ Կատարելապես տիրապետում էր գեղգեղանքին, ստակկատոյին և բոլոր տեսակի ձայնային հնարքներին ։ Ուներ փայլուն վերին ձայնասահման, որը բարձր C-ից տարածվում էր մինչև F։ Ի տարբերություն այլ կոլորատուրային սոպրանոների, ինչպիսին է Ամելիտա Գալլի-Կուրչին, Տետրացինիի բարձր նոտաները թույլ ու նուրբ չէին, այլ լիքը, հզոր և հնչուն։
Տետրացինին կարճահասակ էր և տարիքի հետ բավականին գիրացել էր, սակայն բեմի վրա կարողանում էր արդյունավետորեն հանդես գալ՝ հատկապես կատակերգական դերերում։ Հրաշալի երաժիշտ էր և բարյացկամ, եռանդուն ու կենսուրախ անձնավորություն։ Մեծ թվով ձայնագրություններ է արել Victor Talking Machine Company և Gramophone Company/HMV ձայնագրման ընկերությունների հետ, որոնցից լավագույնների թվում են Ամբրուազ Թոմայի «Mignon» օպերայից «Io son Titania»-ն և Ջուզեպպե Վերդիի «Պարահանդես-դիմակահանդես» օպերայից «Saper vorreste»-ն։
Կովենտ գարդենում Տետրացինին թշնամություն ուներ Նելլի Մելբայի հետ, սակայն մյուս գործընկերները, այդ թվում Ֆրիդա Հեմփելը և Էնրիկո Կարուզոն շատ էին սիրում նրան։ Կարուզոյի հետ մտերիմ ընկերներ են եղել երկար տարիներ, և 48 տարեկանում վերջինիս վաղաժամ մահը խորը ցնցել է նրան։ Հիվանդանալուց հետո Կարուզոն փոստային բացիկ է գրել, որում ասվում էր․ «Գրկաբաց սպասում եմ քեզ, ամեն պահ ակնկալելով ողջունել քեզ ոսկե նոտայով» ։ Դժբախտաբար Տետրացինին չի կարողացել տեսնել նրան մահից առաջ, սակայն հաճախ է այցելել նրա գերեզմանին։ Բացի դրանից, Կարուզոյի մահվան առաջին տարելիցին Ռեքվիեմ երգելու թույլտվություն է ստացել Հռոմի պապից ։
Վերջին տարիներ
Առաջին համաշխարհային պատերազմից հետո Տետրացինին օպերային բեմը փոխարինել է համերգային բեմերով, 1921 թվականին գրել «My Life of Song» հուշագրությունը, իսկ 1923 թվականին՝ «How to Sing» տրակտատը։ 1932 թվականին նրան նկարահանել են Կարուզոյի «M'appari, Tutt'Amor» կատարման ձայնագրությունը լսելիս, որտեղ նա սկսել է երգել ձայնագրությանը զուգընթաց՝ ցույց տալով, որ իր ձայնը դեռևս բավականաչափ հզորություն ունի (տեսագրությունը կարելի է տեսնել «Արտաքին հղումներ» բաժնի հղումով)։ 1934 թվականից վոկալի դասեր է տվել և որպես իրեն հաջորդող ճանաչել Լինա Պալյուգիին ։ Տետրացինին ձայնագրվել է 1904-1920 թվականների ընթացքում, նրա անունը համաշխարհայնորեն հայտնի է դարձել ու «փառաբանվել անգամ սննդատեսակների մեջ, ինչպիսին, օրինակ, հնդկահավով տետրացինին է» ։
Իր երեսուներկու տարվա կարիերայի ընթացքում հսկայական հարստություն է կուտակել։ Դերերի զգացմունքային մեկնաբանություններով հասել է փառքի գագաթնակետին ու համեմատվել Պատտիի, Լինդի ու Մելբայի հետ ։ Նրա հանրահայտ դերերգերից են՝ Ռոսինան «Սևիլյան սափրիչ», Վիոլետտան «Տրավիատա» և Գիլդան «Ռիգոլետտո» օպերաներից։ Իր սիրելի դերերգը՝ Լյուչիան, կատարել է ավելի քան 100 անգամ ։
Ամուսնացել է երեք անգամ և իր կյանքի ընթացքում ունեցել բազմաթիվ կրքոտ սիրավեպեր։ Դերասանուհի Մարիսա Վերնատիի ազգականուհին ու խորհրդատուն էր ։  Երրորդ ամուսնու հետ ներքաշվել է դատական քաշքշուքի մեջ, որը նկատելիորեն ազդել է նրա ֆինանսական դրության վրա իր կյանքի վերջում, իսկ ինչ գումար ու սեփականություն էլ ունեցել է, առատաձեռնորեն նվիրատվություններ է արել՝ անկախ ամեն ինչից մնալով կենսախինդ ու հրապուրիչ։ Սովորություն է ունեցել ասելու․ «Ես ծեր եմ, գեր, բայց դեռ Տետրացինին եմ» ։ Վախճանվել է 1940 թվականի ապրիլի 28-ին Միլանում։ Նրա հուղարկավորությանը Via Casoretti եկեղեցում Ռեքվիեմ պատարագ է մատուցվել, որին մասնակցել են ընտանիքի անդամներն ու մտերիմ ընկերները։ Իր կտակի համաձայն թաղված է դամբարանում, որի տապանագրի վրա գրված է․ «Վերջապես ես քոնն եմ» («Լյուչիա դի Լամերմուր» օպերայից) ։
Ձայնագրություններ և մեդիա
Կատեգորիա:Իտալացի օպերային սոպրանոներ Կատեգորիա:20-րդ դարի իտալացի կանայք Կատեգորիա:20-րդ դարի օպերային երգիչներ Կատեգորիա:Իտալացի օպերային երգչուհիներ
Ժամ (ամսագիր)
Ժամ (Жам), համահայկական կրթամշակութային պարբերական, որի հիմնական նպատակը օտար միջավայրում հայկական արժեքների տարածումն է, ինչպես նաև Հայաստանի և հայկական Սփյուռքի մշակութային ու հասարակական կյանքի լուսաբանումը ։
Տպագրվում է Մոսկվայում՝ 2008 թվականից։ Հիմնադիր և գլխավոր խմբագիր` Աննա Գիվարգիզյան ։ Հրատարակիչներ` Արմեն Հովհաննիսյան, Աննա Գիվարգիզյան։ Նշանաբանը` «Հայկական ժամանակ»։
2017 թվականին ճանաչվել է որպես լավագույն համահայկական տպագիր պարբերական ։ Նույն թվականին ամսագիրը գործընկերության մասին համաձայնագիր է ստորագրել «Արցախպրես» լրատվական գործակալության հետ ։
Արտաքին հղումներ
Կատեգորիա:Հայկական հասարակական պարբերականներ Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
Կամենեցի աշտարակ
Կամենեցի աշտարակ, երբեմն թյուրիմացաբար անվանվում է Ճերմակ աշտարակ (Белая вежа ), բելառուսական Կամենեց քաղաքի գլխավեր տեսարժանությունը։ Bielaja Vieža-ն բառացի թարգմանած նշանակում է Ճերմակ աշտարակ կամ Ճերմակ բերդ և ամենայն հավանականությանմբ առնչվում է մերձակայքում գտնվող Բելովեժյան թավուտին, ոչ թե աշտարակի գույնին, որը սպիտակ չի եղել երբևէ, այլ  դարեր շարունակ ունեցել է և ներկայումս էլ ունի աղյուսի կարմրություն ։
Պատմական փաստաթղթերում աշտարակի շինարարության մասին առաջին անգամ հիշատակվել է 1276 թվականին։ Կառուցվել է 1271–ից 1289 թվականների միջակայքում, Օլեքսա անունով ճարտարապետի ղեկավարությամբ ու հսկողությամբ, Վոլինի իշխանության հյուսիսային սահմանների պաշտպանությունն ուժեղացնելու նպատակով։ Պատկանում է այսպես կոչված՝ վոլինյան (այսինքն՝ Վոլինի իշխանության գոյության ժամանակներում կառուցված և բնորոշ նմանություններ ունեցող) աշտարակների տեսակին ։ Կամենեցինը Բելառուսում միակ պահպանվածն է այդ տիպի աշտարակներից (ժամանակին այդպիսի աշտարակներ են կառուցվել  Բրեստում, Գրոդնոյում, Տուրավում, Նավահրադակում, բայց դրանք բոլորն էլ ավերվել են մարտերի ժամանակ)։
Կամենեցի աշտարակն ընդգրկվել է Բելառուսի ազգային պատմական հուշարձանների ցանկում, 2004 թվականի հունվարի 30-ին ներառվել է նաև ՅՈՒՆԵՍԿՕ-ի «Համաշխարհային ժառանգության մշակութային հուշարձան»-ի կարգավիճակի համար առաջադրված օբյեկտների ցանկում ։ 31 մետր բարձրություն ունեցող աշտարակը կառուցվել է հիմնականում ռոմանական ճարտարապետության ոճով, որին միահյուսվել են վաղ գոթիկայի որոշ տարրեր։
1960 թվականից ի վեր աշտարակում է տեղավորվել և գործում է Բրեստի մարզային թանգարանի մասնաճյուղը։
Արտաքին հղումներ
Կատեգորիա:Բելառուսի պատմություն Կատեգորիա:Աշտարակներ Կատեգորիա:Պատմական հուշարձաններ Կատեգորիա:Բելառուսի ճարտարապետություն
Ալզոն
Ալզոն (Alzonne), համայնք Ֆրանսիայի Օկսիտանիա մարզի Օդ գավառում ։
Բնակչությունը 2014 թվականի դրությամբ կազմում է 1515 մարդ, բնակչության խտությունը` 67.69 մարդ/կմ²։ Բնակավայրը զբաղեցնում է 22.38 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 145 կմ արևմուտք, Կարկասոն քաղաքից` 15 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 772 աշխատունակ (15-64 տարեկան) բնակիչ, որոնցից ակտիվ էին 556-ը, իսկ ոչ ակտիվները` 216։ Ակտիվության ցուցանիշը կազմում է 72,0 %։ 556 աշխատունակ մարդկանցից աշխատել է 468 անձ (252 տղամարդ և 216 կին)։ Գործազուրկ են եղել 88 անձ (42 տղամարդ և 46 կին)։ 216 անաշխատունակներից 50-ը եղել են աշակերտներ կամ ուսանողներ, 68-ը` թոշակառուներ, իսկ 98-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Անարխիա
Անարխիա (ἀναρχία՝ «անիշխանություն, անկախություն, անկազմակերպվածություն»  ), հասարակության վիճակ առանց իշխանության կամ ղեկավար մարմնի։ Այս հասկացությունը կարող է նաև վերաբերել հասարակությանը կամ մի խումբ մարդկանց, որոնք լիովին մերժում են հիերարխիան ։
Տերմինը սկզբնապես առաջնորդի բացակայություն էր նշանակում, սակայն 1840 թվականին Պիեռ Ժոզեֆ Պրուդոնն օգտագործել է այն այդ պահին նոր քաղաքական փիլիսոփայությունը՝ անարխիզմը նշելու համար, իր «Ի՞նչ է սեփականությունը» տրակտատում» ։
«Անարխիա» տերմինն օգտագործվում է մի քանի տարբեր իմաստներով․
Անարխիա և քաղաքական փիլիսոփայություն
Իր «Մարդաբանությունը պրագմատիկ տեսանկյունից» աշխատության մեջ գերմանացի փիլիսոփա Իմանուիլ Կանտն անարխիան ուսումնասիրել է որպես «օրենք և ազատություն առանց իշխանության»։ Այսպիսով, Կանտի կարծիքով, անարխիան չի հասնում իրական քաղաքացիական վիճակին, քանի որ օրենքն առանց իշխանության լինելու է միայն «դատարկ հանձնարարական» ։ «Դեպի հավերժական աշխարհ» աշխատության մեջ նա գրել է, որ անարխիան բռնապետությունից հետո պետության գոյության առավել բացասական ձևն է, երբ արմատախիլ են արվում «բարու հիմքերը», և ցանկացած փոքր օրինաչափ կարգով ավելի լավ է, քան առանց դրա՝ նկատի ունենալով դրա տակ անիշխանությունը ։
Պիեռ Ժոզեֆ Պրուդոնը գրում է, որ անարխիան ենթադրում է ինքնիշխանության, տիրոջ բացակայություն, տալով նրանց նշանակում՝ ի դեմս կառավարության։ Ըստ Պրուդոնի՝ անարխիան ազատության միջոց է, որն ընդունում է միայն օրենքի կամ «անհրաժեշտության» իշխանությունը ։ 1984 թվականի «Սոցիալական խնդրի լուծում» աշխատության մեջ նա նշում է, որ հանրապետության համար կատարյալ է դրական անարխիան, իսկ ազատությունը կարգի մայրն է ։ Պրուդոնի շրջապատից անարխիստ Անսելմ Բելժարին մի քանի տարի անց հրապարակել է «Անարխիա՝ կարգի մատյան» (L’Anarchie, Journal de l’ordre) բրոշյուրը ։
Մաքս Շտիրները 1844 թվականին լույս տեսած իր «Միակը և նրա սեփականությունը» աշխատության մեջ վերլուծում է ազատականության (լիբերալիզմի)՝ ցույց տալով, որ այդ հասկացության որոշ մեկնաբանություններ հակասում են անարխիայի և անօրինականության իրեն համապատասխանող պատկերացումներին՝ փոխարինելով դրանք փոխնակով «ողջամիտ կարգից» և «սահմանափակ ազատությունից» ։ Իրական քաղաքական ազատականությունը ծնում է անարխիա՝ ոչնչացնելով գերիշխանությունը և ջնջելով դասային տարբերությունները ։ Ռեքլերը նշում է, որ Շտիրների անարխիան առաջին հերթին խառնաշփոթ է, որը դրդում է բոլորի՝ բոլորի դեմ պատերազմին ավերված պետության կմախքի վրա ։
Վորդսվորտ Դոնիստորպը հերքում էր սոցիալիզմը և մեկնաբանում էր անարխիան որպես անհատականության ազատություն բարոյական կարծատիպերից և ժամանակակից օրենսդրության հնացած դրույթներից։ Նա փորձում էր մարդկանց միջև շփման նոր միջոցներ և մեխանիզմներ նախագծել (մասնավորապես կինեմատոգրաֆը և իր կողմից ստեղծված նոր՝ Uropa լեզուն)։ Դոնիստորպի գաղափարների մարմնավորում են դարձել Liberty and Property Defence League և Legitimation League  կազմակերպությունները ։
Անարխիա և մարդաբանություն
Անարխիստական մարդաբանները, ինչպիսիք են Դևվիդ Գրեբերը և Պիեռ Կլաստրը, անարխիկ են համարում որոշ հասարակություններ, որոնց թվում են բուշմենները, տիվը, պիարոան, քանի որ դրանք ակնհայտորեն մերժում են կենտրոնացված քաղաքական իշխանության գաղափարը ։
Այլ մարդաբաններ, ինչպիսիք են Մարշալ Սալինսը և Ռիչարդ Բորշեյ Լին, մերժում են որսորդների և հավաքորդների հասարակությունների գաղափարը, որոնք ձևավորվել են ռեսուրսների սակավության և վայրենացման հետևանքով, բնութագրելով դրանք որպես «հարուստ համայնքներ» ։
Էվոլյուցիոն հոգեբան Ստիվեն Փինքերը նշում է, որ այն պնդումը, թե կառավարության բացակայության անարխիան հանգեցնում է բռնի քաոսի անարխիայի, տափակ է, քանի որ, մի կողմից, մինչպետական հասարակություններում ավելի մեծ քանակությամբ սպանություններ են կատարվել (տղամարդկանց շրջանում մինչև 60%), իսկ մյուս կողմից, աշխարհի գրեթե ցանկացած կետում պատվի ուժեղ մշակույթի ի հայտ գալն օրենքի հասանելիությունից դուրս է ։
Որոշ անարխ-պրիմիտիվիստներ կարծում են, որ այս հասկացությունը օգտագործվում է ժամանակակից արդյունաբերական հասարակության արժեքներն արդարացնելու համար, և մարդիկ ավելի հեռու են տեղափոխվում բնական պահանջներից և միջավայրից ։
Անարխիզմի տեսաբանները մատնանշում են օրինակներ, երբ պետական իշխանության բացակայության դեպքում ի հայտ էին գալիս հանրային մեխանիզմներ, որոնք դիմակայում էին «բոլորի՝ բոլորի դեմ պատերազմին»։ Օրինակ, ծովահենային նավերը «լողացող հասարակություններ» էին, որոնցում գոյություն ունեին ինքնակառավարման մեխանիզմներ։ Ծովահենությունից փոխադարձ օգուտներ ստանալու հեռանկարը խթանում էր ծովահեններին համագործակցության հաստատման և կարգի պահպանման համար։ Ծով դուրս գալուց առաջ ծովահենները պայմանավորվում էին վարքագծի կանոնների մասին, և երբեմն այդ կանոնները գրավոր արձանագրվում էին ։
Ամերիկացի մարդաբան Ջեյմս Սքոթը «Կառավարելի չլինելու արվես։ Հարավ-Արևելյան Ասիայի լեռնաշխարհների անարխիստական պատմությունը» գրքում դիտարկում է այս տարածաշրջանի (որը նաև կոչվում է Զոմիա) լեռնաբնակների կյանքը որպես այն բանի օրինակ, թե ինչպես են մարդիկ պաշտպանում իրենց «պարզունակ» ապրելակերպը՝ դիմադրելով նրանց նկատմամբ վերահսկողություն հաստատելու պետությունների բոլոր փորձերին։ Այս լեռնաբնակները խստորեն պահպանում են հավասարությունը իրենց համայնքներում ։
Հետազոտողներ Բենջամին Փաուել Ռայան Ֆորդը և Ալեքս Նաուրասթելը եկել են այն եզրակացության, որ 1991 թվականից հետո Սոմալիում Աֆրիկայի այլ երկրների համեմատ զարգացման որոշակի հաջողություններ են գրանցվել, չնայած այդ երկրում պետական իշխանության փաստացի բացակայությանը։ Սահարայից հարավ ընկած 41 երկրներից Սոմալին անարխիայի ժամանակաշրջանում ստացիոնար հեռախոսակապի զարգացման մակարդակով 20-րդ հորիզոնականից տեղափոխվել է 8-րդ։ Բջջային կապի ապահովման մակարդակով այն գտնվում է 16-րդ տեղում, իսկ համացանցի ապահովվածության մակարդակով՝ 11-րդ։ Շատ աֆրիկյան երկրներում հեռահաղորդակցությունները կառավարվում են պետական մենաշնորհների կողմից, ինչը դանդաղեցնում է զարգացումը։ Սոմալիում հեռախոսագծի տեղադրումը երեք օր է տևում, իսկ հարևան Քենիայում դրան պետք է մի քանի տարի սպասել։ Ավելին, մանկական մահացության մակարդակով Սոմալին անարխիայի շրջանում 37-րդ տեղից տեղափոխվել է 17-րդ։ Սոմալիի պետության փլուզումից հետո աճել է Սոմալիի կլանների երեցների դերը, որոնք դատական գործառույթներ են իրականացնում։ Դատական գործառույթները նաև իրականացնում է տեղական իսլամական հոգևորականությունը՝ հիմնվելով շարիաթի վրա ։
Արտաքին հղումներ
Կատեգորիա:Անարխիզմ Կատեգորիա:Քաղաքականություն Կատեգորիա:Պետական կառուցվածքներ Կատեգորիա:Քաղաքագիտություն Կատեգորիա:Անարխիստական տեսություն Կատեգորիա:Տնտեսական համակարգեր
Շաբ-Է-Յալդա
1925 թվականին իրանական օրացույցի բարեփոխումից հետո, որը սեզոնային միջոցառումները կապակցեց օրացույցի օրերին, Յալդան նշվում է տասներորդ ամսվա (Դեյ) առաջին օրվա գիշերը։ Հաշվի առնելով տոների ամենամյա տեղաշարժերը՝ տոնը կարող է ձմեռային արևադարձից մեկ օրով շուտ կամ ուշ տոնվել։ Սասանյան կայսրության անկումից և իսլամի տարածումից հետո այս տոնի նշանակությունը անկում ապրեց, Յալդան դարձավ ընտանեկան զրադաշտական տոն։ Ձմռան կեսին թարմ մրգերի օգտագործումը հիշեցնում է աշնանացանի պաշտպանության համար աստվածներին խնդրելու հնագույն սովորույթները։
13-րդ դարի վերջերին իրանական բանաստեղծ Սաադին իր Բուստանում գրել է՝ «Այս առավոտը չի բացվի, քանի դեռ չի վերջացել Յալդայի գիշերը»։
2008 թվականին հատուկ արարողության ժամանակ Յալդայի գիշերը պաշտոնապես ընդգրկվեց Իրանի ազգային գանձերի ցանկում։
Ծանոթագրություններ
Կատեգորիա:Իրանի տոներ Կատեգորիա:Դեկտեմբերի 22-ի տոները Կատեգորիա:Դեկտեմբերի 23-ի տոները Կատեգորիա:Գիշերները անձնական անունով
Սոն Ջի Հյոն
Նամ Ջի Հյոն' (남지현 )՝ հարավկորեացի երգչուհի, պարուհի, դերասանուհի, 4Minute խմբի ավագ, որն առաջնաելույթ է ունեցել 2009 թվականին Cube Cube Entertainment լեյբլով   ։
Կենսագրություն
Ջի Հյոն ծնվել է 1990 թվականի հունվարի 9-ին Սեուլում, Հարավային Կորեա ։ Մականուն. Innocent ՝ Lovely Jihyun, 4-D Jihyun, Nam Hyori ։ Ջի Հյոն JYP Entertainment-ում թրեյնի էր։ Երբ նա տեղափոխվել է ընկերություն, միանալով 4Minute խմբի այլ մասնակիցներին դարձել է ավագ   ։
2016 թվականի հունիսի 14-ին, երբ Cube Entertainment-ի հետ պայմանագիրը լրացավ, Ջի Հյոն չթարմացրեց այն   ։
Սեպտեմբերի 30-ին Նամ Ջի Հյոն բանակցություններ է վարում Artist Company գործակալության հետ՝ բացառիկ պայմանագիր կնքելու համար ։
Ծանոթագրություններ
Կատեգորիա:Դերասաններ այբբենական կարգով Կատեգորիա:Հարավկորեացի երգչուհիներ Կատեգորիա:Հարավկորեացի դերասանուհիներ Կատեգորիա:Հարավկորեացի պարուհիներ Կատեգորիա:Հարավկորեացի մոդելներ Կատեգորիա:Հեռուստատեսային դերասանուհիներ Կատեգորիա:Հարավկորեացի կինոդերասանուհիներ Կատեգորիա:21-րդ դարի երգչուհիներ Կատեգորիա:Հարավկորեացի հեռուստատեսային դերասանուհիներ
Ռուգենդորֆ
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 1833 մարդ է (2014 թվականի դեկտեմբերի 31-ի տվյալներով)։ Զբաղեցնում է 54,96 կմ² տարածք ։ Պաշտոնական կոդը՝ 09 4 77 148։ Հեռախոսային կոդ՝ +49 9222։
Արտաքին հղումներ
Կատեգորիա:Գերմանիայի բնակավայրեր
Աղբրաց
Ծանոթագրություններ
Կատեգորիա:Հայկական իգական անձնանուններ
Մինիկոյ
Մինիկոյ կամ Մալիկու (մալդիվերեն՝ މަލިކު ), կղզի Հնդկական օվկիանոսում, Հնդկաստանի կազմում։ Գտնվում է Մալդիվներից 125 կմ դեպի հյուսիս։ Բնակչությունը կազմում է մոտ 10.000 մարդ։ Օղակղզում խոսում են մալդիվերեն և մալայալամ լեզուներով։
Կատեգորիա:Կղզիներ այբբենական կարգով Կատեգորիա:Հնդկաստանի կղզիներ Կատեգորիա:Օղակղզիներ
Ուկամկինա
Ուկամկինա (Укамкина), գետ Կամչատկա թերակղզի, Ռուսաստանում։ Գետի երկարությունը մոտ 36 կմ է։ Գետաբերանը տեղակայված է Ելովկա գետի ձախ ափին՝ 56 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Ֆեյենորդ
Ֆեյենորդը (հոլանդ.՝ Feyenoord, [ˈfɛi̯əˌnoːrt]), ֆուտբոլային ակումբ Ռոտերդամից, Նիդերլանդներ։ Հանդես է գալիս Նիդերլանդների ֆուտբոլի առաջնությունում։ Ստեղծվել է որպես Wilhelmina Rotterdam 1908 թ.-ին, 1912 թ. դարձել է Feijenoord, իսկ 1978 թ.-ին վերջնականապես վերանվանվել Feyenoord Rotterdam: 1937 թ.-ից ի վեր Ֆեյենորդի տնային մարզադաշտն է Stadion Feyenoord-ը՝ առավել հայտնի որպես De Kuip:
Ֆեյենորդը Նիդերլանդների ամենահաջողակ ֆուտբոլային ակումբներից է։ Այն 14 անգամ հաղթել է Նիդերլանդների առաջնությունը, 12 անգամ՝ Նիդերլանդների գավաթը, 2 անգամ՝ Նիդերլանդների Սուպերգավաթը, 2 անգամ՝ ՈՒԵՖԱ Եվրոպայի Լիգան և 1-ական անգամ՝ Չեմպիոնների Լիգան ու միջմայրցամաքային գավաթը։
Ֆեյենորդը համարվում է ժողովրդի ակումբ, քանի որ ունի մեծ ազգային աջակցություն։ Թիմի ամենահաջողակ տարիները 1960-ական և 1970-ական թվականներն են, երբ Կուն Մուլեյնն ու Ուվե Չինդվալի օգնությամբ Ֆեյենորդը հաղթեց 6 Հոլանդիայի առաջնության գավաթ, 2 եվրոպական գավաթ և 1 միջմայրցամաքային գավաթ։
Ֆեյենորդի գլխավոր հակառակորդը Այաքսն է։ Այաքսի ու Ֆեյենորդի միջև խաղերը կոչվում են De Klassieker (The Classic): Ֆեյենորդի օրհներգն է «Hand in Hand»-ը։
Արտաքին հղումներ
Կատեգորիա:Հոլանդական ֆուտբոլային ակումբներ
Տղամարդկանց միջազգային օր
Տղամարդկանց միջազգային օր (International Men's Day, IMD), ամենամյա միջազգային տոն, որը նշվում է նոյեմբերի 19-ին։ Առաջին անգամ այն նշվել է 1999 թվականին Տրինիդադ և Տոբագոյում։ Հետագայում տոնը աջակցություն է ստացել Ավստրալիայում, Կարիբյան ավազանի երկրներում, Հյուսիսային Ամերիկայում, Մերձավոր Արևելքում, Եվրոպայում և ՄԱԿ-ում ։
Տղամարդկանց միջազգային օրը նշելու նպատակը տղամարդկանց նկատմամբ գենդերային խտրակության վրա ուշադրություն հրավիրելն ու սեռային խտրականության խնդիրն է։ Տոնի կազմակերպիչները կենտրոնանում են տղամարդկանց և պատանիների առողջության պահպանման վրա   ։
Պատմություն
Տղամարդկանց միջազգային օրը նշելու հետ կապված առաջին հիշատակումը կա 1960-ական թվականներից, երբ հայտնի դարձավ, որ առաջարկվում է փետրվարի 23-ը նշել որպես տղամարդկանց միջազգային օր կանանց միջազգային օրվա՝ մարտի 8-ի օրինակով։ 1990-ականներին Միսսուրի-Կանզաս համալսարանի «Տղամարդկանց հետազոտության կենտրոնի» ղեկավար Թոմաս Օաստերի նախաձեռնությամբ ԱՄՆ-ում անցկացվեցին փոքրիկ միջոցառումներ։ Օաստերին հաջողվեց տոնի նշումն ապահովել մինչև 1994 թվականը, սակայն 1995 թվականին ձախողվեց նրա փորձը և վերջինս հրաժարվեց հետագա տարիների պլաններից։ Երբ փետրվարի 23-ը որպես տոն նշելուց հրաժարվեց նաև Ավստրալիան, Մալթան մնաց միակ երկիրը, որտեղ տոնը ամեն տարվա փետրվարին նշվեց մինչև 2009 թվական, իսկ հետո այն տեղափոխվեց նոյեմբերի 19-ին ։
Տրինիդադ և Տոբագո
Տղամարդկանց միջազգային օրը նշելու գաղափարն աջակցություն է ստացել ՄԱԿ-ի, ՅՈՒՆԵՍԿՕ-ի և այլ երկրների կողմից  ։
Արտաքին հղումներ
Կատեգորիա:Միջազգային օրեր Կատեգորիա:Տղամարդիկ
Աղբրացեղ
Աղբրացեղ, հայկական արական անուն։ Առաջացել է հայերեն եղբայր և ցեղ բառերից։ Նշանակում է «եղբոր ցեղից»։ Գործածվել է 1631 թվականին ։
Ծանոթագրություններ
Կատեգորիա:Հայկական արական անձնանուններ
Գիրեսուն կղզի
Գիրեսուն(Giresun Adası), փոքր կղզի Սև ծովում, Թուրքիայի կազմում։ Գտնվում է Գիրեսունի մարզի կազմում, հյուսիսային ափամերձ շրջաններում։ Տարածքը կազմում է 4 հեկտար և տեղակայված է Կերասուն քաղաքից 1.2 կմ հեռավորության վրա։
Կատեգորիա:Կղզիներ այբբենական կարգով Կատեգորիա:Միջերկրական ծովի կղզիներ Կատեգորիա:Թուրքիայի հին հունական հնավայրեր Կատեգորիա:Սև ծովի կղզիներ
Չետվյորտայա (գետ, թափվում է Կամչատկայի ծոց)
Չետվյորտայա (Четвёртая), գետ Կամչատկա թերակղզի, Ռուսաստանում։ Գետի երկարությունը մոտ 45 կմ է։ Հոսում է Ուստ-Կամչատսկի շրջանում և Կամչատկայի երկրամասում ։ Թափվում է Խաղաղ օվկիանոս։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Արտաքին հղումներ
Կատեգորիա:Ռուսաստանի գետեր